B4-0818/97

Ψήφισμα σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1997

Το Ευρωπαϊκό Κοινοβούλιο,

- έχοντας υπόψη τα ψηφίσματά του της:

. 28ης Μαρτίου 1996 σχετικά με τις κατευθυντήριες γραμμές για τη διαδικασία του προϋπολογισμού για το 1997 - Τμήμα ΙΙΙ - Επιτροπή ((ΕΕ C 117 της 22.4.1996, σελ. 64.)),

. 24ης Οκτωβρίου 1996 σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997 Τμήμα ΙΙΙ - Επιτροπή ((EE C 347 της 18.11.1996, σελ. 125.)),

. της 12ης Δεκεμβρίου 1996 σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1997 Τμήμα ΙΙΙ - Επιτροπή, όπως τροποποιήθηκε από το Συμβούλιο ((EE C 20 της 20.1.1997, σελ. 101.)),

A. λαμβάνοντας υπόψη τα στοιχεία που περιέχει η έκθεση για την εκτέλεση του προϋπολογισμού της Ευρωπαϊκής Ένωσης στις 31 Μαΐου 1997 (SEC(97)1296) και τα αριθμητικά στοιχεία που αφορούν την εκτέλεση όλων των θέσεων του προϋπολογισμού, ως είχαν στις 31 Αυγούστου 1997,

Β. λαμβάνοντας υπόψη τη δήλωση της Επιτροπής κατόπιν του ερωτηματολογίου της Επιτροπής Ελέγχου του Προϋπολογισμού σχετικά με την εκτέλεση του προϋπολογισμού της Ευρωπαϊκής Ένωσης για το οικονομικό έτος 1997,

1. λαμβάνει γνώση της επιτελεσθείσας προόδου όσον αφορά τη γενική εκτέλεση του τρέχοντος προϋπολογισμού που ακολουθεί την τάση η οποία είχε διαπιστωθεί κατά τα δύο τελευταία οικονομικά έτη[semigr ]

2. εκφράζει τη λύπη του για την υπέρβαση των γαλακτοκομικών ποσοστώσεων που έχουν παραχωρηθεί σε ορισμένα κράτη μέλη, υπέρβαση η οποία συνεχίζεται παρά την εισφορά που έχει επιβληθεί στους αντίστοιχους παραγωγούς[semigr ] καλεί την Επιτροπή να υποβάλει προτάσεις για την αναδιάρθρωση του τομέα[semigr ]

3. διαπιστώνει ότι η προβλεπόμενη ελλιπής χρησιμοποίηση των γεωργικών πιστώσεων το 1997 ανάγεται, μεταξύ άλλων, σε ορισμένους τομείς (γάλα, ζάχαρη) που είχαν συντελέσει επίσης το 1996 στη διαθεσιμότητα των εν λόγω πιστώσεων[semigr ] σημειώνει ότι τούτο αφορά, ιδίως, τις αρόσιμες καλλιέργειες όπου η ελλιπής χρησιμοποίηση των πιστώσεων κατά τα δύο αυτά διαδοχικά οικονομικά έτη οφείλεται στους ιδίους λόγους (συγκράτηση των παγκόσμιων τιμών και λιγότερες αγορές στην παρέμβαση)[semigr ] επαναλαμβάνει το αίτημά του προς την Επιτροπή να βελτιώσει την ποιότητα των δημοσιονομικών προβλέψεων στην κατηγορία 1[semigr ] χαιρετίζει στο πλαίσιο αυτό τη διαδικασία που εφαρμόσθηκε για το οικονομικό έτος 1998, δηλαδή την υποβολή από την Επιτροπή προς την αρμόδια επί του προϋπολογισμού αρχή διορθρωτικής επιστολής με την οποία παρέχεται η δυνατότητα να στηριχθεί το ποσόν των πιστώσεων της κατηγορίας 1 σε όσο το δυνατόν πιο πρόσφατες εκτιμήσεις[semigr ]

4. λαμβάνει γνώση της συνεχούς βελτίωσης της γενικής ανάλωσης των πιστώσεων των διαρθρωτικών ταμείων και του Ταμείου Συνοχής, τόσο στο επίπεδο της ανάληψης υποχρεώσεων όσο και, κυρίως στο επίπεδο των πληρωμών[semigr ]

5. σημειώνει, με ανησυχία, το μηδενικό ποσοστό χρησιμοποίησης των πιστώσεων υποχρεώσεων που προορίζονται για το σύνολο των συναφών με το στόχο 6 θέσεων (B2-1004, B2-1102, B2-1203 και B2-1305)[semigr ] καλεί την Επιτροπή να εξετάσει, σε συνεργασία με τα κράτη μέλη, τους λόγους που έχουν προκαλέσει αυτή την κατάσταση η οποία είχε ήδη σημειωθεί το 1996 και να ενεργήσει για την απορρόφηση των εν λόγω πιστώσεων[semigr ]

6. εκφράζει τη λύπη του για την επιβράδυνση της εκτέλεσης ορισμένων κοινοτικών πρωτοβουλιών, τόσο σε επίπεδο πιστώσεων υποχρεώσεων όσο και σε επίπεδο πιστώσεων πληρωμών (LEADER II, RESIDER II, RETEX και REGIS II)[semigr ] καλεί την Επιτροπή να λάβει όλα τα επιβαλλόμενα για τη βελτιστοποίηση μέτρα[semigr ]

7. διαπιστώνει τη σταδιακή μείωση των προς ρευστοποίηση υποχρεώσεων που είχαν συναφθεί κατά την προηγούμενη περίοδο των διαρθρωτικών ταμείων[semigr ] αποδίδει σημασία στην διατήρηση μιας ανάλογης τάσης, η οποία είχε σημειωθεί το 1997, όσον αφορά τις προς ρευστοποίηση υποχρεώσεις της περιόδου 1994 - 1999[semigr ]

8. υπενθυμίζει ότι κατά την κατάρτιση του προϋπολογισμού για το 1997 είχε δοθεί, μεταξύ άλλων προτεραιότητα στην ανάπτυξη των διευρωπαίκών δικτύων (μεταφορές, ενέργεια και τηλεπικοινωνίες)[semigr ] στο πλαίσιο αυτό λαμβάνει γνώση των διαβεβαιώσεων της Επιτροπής όσον αφορά την ολική εκτέλεση των πιστώσεων έως τα τέλη του 1997[semigr ]

9. επαναλαμβάνει την κριτική του όσον αφορά την λίαν καθυστερημένη χρησιμοποίηση των πιστώσεων υποχρεώσεων που έχουν εγγραφεί στη θέση B2-5100 (προγράμματα εξάλειψης και επιτήρησης των ασθενειών)[semigr ] λαμβάνει γνώση των παρατηρήσεων της Επιτροπής στο Λογαριασμό Διαχείρισης και δημοσιονομικό ισολογισμό του 1996 σχετικά με τους όρους εκτέλεσης αυτών των πιστώσεων[semigr ] της ζητεί να εντείνει τις προσπάθειές της στον τομέα της αξιολόγησης και του ελέγχου των φακέλλων[semigr ]

10. αποδίδει μεγάλη σημασία στην πλήρη χρησιμοποίηση των πιστώσεων που έχουν εγγραφεί στη θέση B2-1600 για τον έλεγχο της διαρκούς χρησιμοποίησης των διαρθρωτικών ταμείων, σύμφωνα με τις αντίστοιχες παρατηρήσεις που αναγράφονται στον προϋπολογισμό και υπενθυμίζει στην Επιτροπή την υποχρεώσή της να υποβάλει ενοποιημένη έκθεση σχετικά με την χρησιμοποίηση των εν λόγω πιστώσεων, εγκαίρως για τη διαδικασία απαλλαγής που αφορά τον προϋπολογισμό του 1997[semigr ]

11. εκφράζει τη λύπη του για το γεγονός ότι σειρά θέσεων (B3-4013: Τρίτο σύστημα και απασχόληση, B3-4109: Καταπολέμηση της βίας εις βάρος των παιδιών, των εφήβων και των γυναικών και B3-4307: Μέτρα για τη βελτίωση της ποιότητας ζωής των ατόμων που πάσχουν από τη νόσο του Alzheimer) οι οποίες είχαν εγγραφεί στον προϋπολογισμό του 1997 εμφανίζει εξαιρετικά χαμηλό, σχεδόν μηδενικό, ποσοστό εκτέλεσης[semigr ] ζητεί από την Επιτροπή να επιταχύνει τη χρησιμοποίηση των εν λόγω πιστώσεων[semigr ]

12. αποδοκιμάζει την οιωνεί μόνιμη υποχρησιμοποίηση των δημοσιονομικών πόρων που έχουν εγγραφεί για δράσεις στον αμπελοοινικό τομέα στο πλαίσιο του άρθρου B2-511: Έλεγχοι εφαρμογής της γεωργικής νομοθεσίας[semigr ] ζητεί από την Επιτροπή να ενεργήσει ώστε, σε συνεργασία με τα αντίστοιχα κράτη μέλη, να χρησιμοποιηθούν αυτές οι πιστώσεις για την επίτευξη του προβλεπομένου στόχου[semigr ]

13. εκφράζει τη λύπη του για την ελλιπή χρησιμοποίηση των πιστώσεων του προγράμματος PHARE και τις θέσεις B7-502 - Διασυνοριακή συνεργασία στον διαρθρωτικό τομέα, πιστώσεων που είναι εξαιρετικής σημασίας τη στιγμή που συζητούνται οι δημοσιονομικές επιπτώσεις της διεύρυνσης της Ένωσης[semigr ]

14. λαμβάνει γνώση ότι του γεγονότος ότι είναι διαθέσιμα 150.000.000 Ecu σε πιστώσεις υποχρεώσεων από το πρόγραμμα PHARE, όπως προβλέπεται για τα τέλη του τρέχοντος οικονομικού έτους καθώς και του γεγονότος ότι η Επιτροπή υποσχέθηκε να προχωρήσει σε αντίστοιχη αντιστάθμιση το 1999[semigr ] καλεί την Επιτροπή να μεριμνήσει, σε συνεργασία με τις δικαιούχους χώρες ώστε η εφαρμογή των νέων αναπροσανατολισμών που εγκρίθηκαν τον Μάρτιο του 1997 να επιτρέψει την όσον το δυνατόν συντομότερα δρομολόγηση νέων σχεδίων[semigr ]

15. εκφράζει τη λύπη του για την ελλιπή χρησιμοποίηση των πιστώσεων υποχρεώσεων του προγράμματος TACIS που είχαν προβλεφθεί για το 1997, η οποία είναι εντονότερη έναντι του 1996[semigr ] θεωρεί ανεπαρκείς τις συνοπτικές εξηγήσεις που παρέχει σχετικά η Επιτροπή, λαμβάνοντας ιδίως υπόψη τα ληφθέντα το 1996 μέτρα για την αύξηση της αποτελεσματικότητας του προγράμματος, όπως είναι η νέα μονάδα αξιολόγησης[semigr ] επιθυμεί την αρίστη χρησιμοποίηση των σχετικών πιστώσεων όσον αφορά, κυρίως, τον τομέα της πυρηνικής ασφάλειας, σε συνεργασία με τη διεθνή κοινότητα[semigr ]

16. εκφράζει την ανησυχία του για :

α) το ελάχιστα υψηλό επίπεδο χρησιμοποίησης, κατά το τέλος Αυγούστου 1997, των πιστώσεων πληρωμών που προορίζονται για τις θέσεις:

. B7-541: Μέτρα για την ανασυγκρότηση των δημοκρατιών που προήλθαν από την πρώην Γιουγκοσλαβία (6,14%)

. B7-545: η Ευρώπη για το Σεράγεβο (4,15%),

β) τη μη χρησιμοποίηση των πιστώσεων που προορίζονται για το άρθρο B7- 543: Μέτρα για την αποκατάσταση των δημοκρατιών που προήλθαν από την πρώην Γιουγκοσλαβία (0%),

λαμβάνει γνώση της πρόθεσης της Επιτροπής να δώσει μεγαλύτερη προτεραιότητα στις ενέργειες ανασυγκρότησης παρά στα μέτρα αποκατάστασης[semigr ] κρίνει αναγκαία την αύξηση του προσωπικού στο οποίο έχει ανατεθεί η διαχείριση αυτών των πιστώσεων[semigr ] καλεί την Επιτροπή να διασφαλίσει, λαμβάνοντας υπόψη την επί τόπου πολιτική κατάσταση, τη βελτιστοποίηση των σχετικών δημοσιονομικών πόρων, συμπεριλαμβανομένων των 14 εκατ. Ecu σε πιστώσεις πληρωμών για την ανοικοδόμηση του Σεράγεβο που έχουν μεταφερθεί στο 1997[semigr ]

17. χαιρετίζει το υψηλό επίπεδο εκτέλεσης των πιστώσεων υποχρεώσεων του προγράμματος MEDA και προσδοκά ότι οι τρέχουσες διαπραγματεύσεις για τη σύναψη συμφωνιών χρηματοδότησης στο πλαίσιο του προγράμματος MEDA (άρθρο B7-410) θα έχουν ως συνέπεια τη μείωση του σημαντικού ανοίγματος της ψαλίδας μεταξύ των υποχρεώσεων που είχαν αναληφθεί και των πληρωμών που πραγματοποιήθηκαν[semigr ]

18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.